CELEX: 62020CA0071
Language: el
Date: 2021-07-08 00:00:00
Title: Υπόθεση C-71/20: Απόφαση του Δικαστηρίου (τέταρτο τμήμα) της 8ης Ιουλίου 2021 [αίτηση του Østre Landsret (Δανία) για την έκδοση προδικαστικής αποφάσεως] — Ποινική διαδικασία κατά VAS Shipping ApS (Προδικαστική παραπομπή – Άρθρα 49 και 54 ΣΛΕΕ – Ελευθερία εγκαταστάσεως – Εθνική ρύθμιση η οποία απαιτεί από τους υπηκόους τρίτων χωρών που απασχολούνται σε πλοίο το οποίο φέρει τη σημαία κράτους μέλους να διαθέτουν άδεια εργασίας στο εν λόγω κράτος μέλος – Εξαίρεση για πλοία τα οποία δεν καταπλέουν σε λιμένες του κράτους μέλους περισσότερες από 25 φορές εντός χρονικού διαστήματος ενός έτους – Περιορισμός – Άρθρο 79, παράγραφος 5, ΣΛΕΕ – Εθνική ρύθμιση για τον καθορισμό του αριθμού των υπηκόων τρίτων χωρών που εισέρχονται, προερχόμενοι από τρίτες χώρες, στο έδαφος του οικείου κράτους μέλους με σκοπό την αναζήτηση μισθωτής ή μη μισθωτής εργασίας)

23.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 338/5
            
         
      Απόφαση του Δικαστηρίου (τέταρτο τμήμα) της 8ης Ιουλίου 2021 [αίτηση του Østre Landsret (Δανία) για την έκδοση προδικαστικής αποφάσεως] — Ποινική διαδικασία κατά VAS Shipping ApS
      (Υπόθεση C-71/20) (1)
      
      (Προδικαστική παραπομπή - Άρθρα 49 και 54 ΣΛΕΕ - Ελευθερία εγκαταστάσεως - Εθνική ρύθμιση η οποία απαιτεί από τους υπηκόους τρίτων χωρών που απασχολούνται σε πλοίο το οποίο φέρει τη σημαία κράτους μέλους να διαθέτουν άδεια εργασίας στο εν λόγω κράτος μέλος - Εξαίρεση για πλοία τα οποία δεν καταπλέουν σε λιμένες του κράτους μέλους περισσότερες από 25 φορές εντός χρονικού διαστήματος ενός έτους - Περιορισμός - Άρθρο 79, παράγραφος 5, ΣΛΕΕ - Εθνική ρύθμιση για τον καθορισμό του αριθμού των υπηκόων τρίτων χωρών που εισέρχονται, προερχόμενοι από τρίτες χώρες, στο έδαφος του οικείου κράτους μέλους με σκοπό την αναζήτηση μισθωτής ή μη μισθωτής εργασίας)
      (2021/C 338/06)
      Γλώσσα διαδικασίας: η δανική
      
         Αιτούν δικαστήριο
      
      Østre Landsret
      
         Ποινική διαδικασία ενώπιον του αιτούντος δικαστηρίου κατά
      
      VAS Shipping ApS
      
         Διατακτικό
      
      Το άρθρο 49 ΣΛΕΕ, σε συνδυασμό με το άρθρο 79, παράγραφος 5, ΣΛΕΕ δεν αντιτίθεται σε ρύθμιση κράτους μέλους η οποία προβλέπει ότι υπήκοοι τρίτων χωρών που είναι μέλη του πληρώματος πλοίου το οποίο φέρει τη σημαία του εν λόγω κράτους μέλους και ανήκει, άμεσα ή έμμεσα, σε εταιρία εδρεύουσα σε άλλο κράτος μέλος πρέπει να διαθέτουν άδεια εργασίας στο πρώτο κράτος μέλος, εκτός εάν το εν λόγω πλοίο δεν έχει πραγματοποιήσει, κατά τη διάρκεια ενός έτους, περισσότερους από 25 ελλιμενισμούς στο δεύτερο κράτος μέλος.
      
         (1)  ΕΕ C 137 της 27.4.2020.